Борис Младенов-Young
Тъй както скулпторът с очи открива…

chitanka.info

Тъй както скулпторът с очи открива

под формите на мраморния блок

осанката на статуя красива,

така и аз в шумящия поток

и в мъртвата природа виждам жива

поезия, заспала сън дълбок

и чакаща ръката талантлива

с перото да я вкара в ритъм строг.

Като длетото — то с магична сила

извайва образи и красота

и вдъхва на творбите си душа.

А моя милост, с гордост се сдобила,

обира лаврите, плете венци,

та с тях главата си да украси!

Сидни, Австралия — 2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.